Lovci pokladov (seriál z roku 2019)

**Lovci pokladov** () je americký akčný dobrodružný seriál, ktorý mal v USA premiéru 21. mája 2019 na stanici CBS. Jeho tvorcami sú Matthew Federman a Stephen Scaia. Federman a Scaia sú tiež scenáristami a výkonnými producentmi, spoločne s Taylor Elmore, Benom Silvermanom, Marcom Webbom a Markom Vlasicom.

26. júna 2019 bol seriál obnovený pre druhú sériu. Na Slovensku mal premiéru 3. januára 2020 na TV JOJ.

## Dej
Príbeh sa zameriava na brilantného experta na starožitnosti a šikovnú zlodejku umenia, ktorí sa spoja, aby zastavili nebezpečného teroristu. Ten financuje svoje útoky ukradnutým pokladom. Hrdinovia sa vydávajú na dobrodružnú výpravu po celom svete s cieľom dolapiť bezohľadného zločinca a drzého zlodeja pokladov. Nečakane sa však ocitnú uprostred dvetisíc rokov starej bitky o kolísku civilizácie.

## Obsadenie
### Hlavné postavy
* Matt Barr ako Danny McNamara, právnik špecializujúci sa na repatriáciu ukradnutého umenia a bývalý agent FBI
* Sofia Pernas ako Lexi Vaziriová, zlodejka umenia
* James Callis ako Simon Hardwick
* Katia Winter ako Gwen Karlssonová, agentka Interpolu
* Michael James Shaw ako Dwayne Coleman / Aiden Shaw, obchodník so zbraňami
* Oded Fehr ako Rasheed Hegazi / Karim Farouk, terorista
* Alicia Coppola ako doktorka Ana Castillová, Dannyho mentorka
* Mark Gagliardi ako otec Chuck Donnelly, Dannyho starý priateľ, ktorý pracuje ako kňaz vo vatikánskom ministerstve zahraničných vecí.

### Vedľajšie postavy
* John Larroquette ako Jacob „Jay“ Reece
* Antonio Cupo ako kapitán Bruno Fabi
* Tony Nash ako Omar
* Ali Hassan ako Taj bin Yusef
* Anna Silk ako Roarke
*Paget Brewster ako Sister Lisa (2. séria)

## Produkcia
### Výroba
30. novembra 2017 stanica CBS oznámila výrobu nového seriálu *Blood & Treasure*, ktorý vytvorili a napísali Matthew Federman a Stephen Scaia. Prvá séria obsahuje 13 častí, ktoré okrem Federmana a Scaiu vyprodukovali aj Taylor Elmore, Ben Silverman, Marc Webb a Mark Vlasic. Webb sa mal stať takisto aj režisérom seriálu. Seriál vyrába produkčná spoločnosť CBS Television Studios. 26. marca 2016 bola oznámená premiéra seriálu, ktorá bola stanovená na 21. mája 2019. 26. júna 2019 stanica CBS objednala druhú sériu.

### Kásting
12. marca 2018 bolo oznámené, že Katia Winter, Michael James Shaw a James Callis boli obsadení do pravidelných rolí. 18. mája 2018 bolo oznámené, že Sofia Pernas sa pripojila k hlavným postavám v hlavnej ženskej role. 15. júna 2018 Matt Barr získal hlavnú mužskú rolu. 25. júla 2018 bolo oznámené, že Alicia Coppola získala hlavnú rolu. 28. augusta 2018 bolo oznámené, že Anna Silk získala vedľajšiu rolu. 31. januára 2020 bolo oznámené, že Paget Brewster získala vedľajšiu rolu v druhej sérii.

### Natáčanie
Prvá séria sa natáčala v lete 2018 v Montreale, Ríme, Turíne, Benátkach, Marrákeši a Tangeri. Druhá séria sa začala natáčať v októbri 2019.

## Série

## Časti
### 1. séria (2019)

### 2. séria (2021)

## Referencie

## Externé odkazy
*  na CBS
* 
* Lovci pokladov na SerialZone
* 
* Lovci pokladov  na TV.com
* Lovci pokladov v recenznom agregátore Rotten Tomatoes
* Lovci pokladov v recenznom agregátore Metacritic

## Zdroj

Kategória:Televízne seriály USA
Kategória:Akčné televízne seriály
Kategória:Dramatické televízne seriály
Kategória:Televízne seriály CBS
Kategória:Televízne seriály z roku 2019